  vk.com (ВЕМЕ | программа проектного наставничества) Анжелика Тихонова корреспондент 25-тӥ тулыспалэ Удмуртиын дышетскисьёс понна удмурт ӵектосъёсты азинтонъя «ВЕМЕ» элькун форум ортчоз. Со ZOOM платформа пыр онлайн амалэн радъяськоз, ивортӥзы «АРТЭ» удмурт мерлыко огазеяськонлэн «ВКонтакте» мерлыко вотэсысь бамаз. Форум Анай кыллэн калыккуспо нуналэзлы сӥземын луоз. Со улсын удмурт кылэз но лулчеберетэз азинтонэн герӟаськем дышетскисьёслэн ӵектосъёсынызы тодматозы. Ужъёсты вить экспертъёс дунъялозы. Тужгес устозэ валтӥсь кузьымен пусъёзы. Форуме школа команда яке 12-18 аресъем дышетӥсь нодъясеныз пыриськыны быгато. Куронъёсын пыр-почгес тодматскыны татын луэ. Куриськонъёсты 15-тӥ тулыспалозь чӧлсконпусъя кутозы. Ужрадэз «АРТЭ» удмурт мерлыко огазеяськон но Кузебай Герд нимо йӧскалык гимназия радъяло.  Тодэ вайытом, Ижкарын дышетскисьёс пӧлын удмурт кылын визьбур шудонъёс ортчизы. Тегъёс: Удмуртия ӵектос удмуртъёс пиналъёс  